Šišapangma
Šišapangma (kin. 希夏邦马峰, pinyin: Xīxiàbāngmǎ Fēng, tibet. ཤི་ཤ་སྦང་མ།  = shi sha sbang ma) – keturioliktas pagal aukštį pasaulio kalnas. Kalnas yra Tibete, priklauso Himalajų kalnynui. Kalno aukštis – 8027 m. Nors Šišapangma yra žemiausias iš keturiolikos aukštesnių nei 8000 m kalnų, į jį pirmą kartą įkopta vėliau nei į bet kurią kitą šios grupės viršūnę: pirmieji tai 1964 m. gegužės 2 d. padarė Kinijos alpinistai. Pirmuoju lietuviu, įkopusiu į Šišapangmą, 2004 m. tapo Mindaugas Leskauskas.